TAUSTAYHTEISÖSOPIMUS

(seurakunta)

ja

(lippukunta)

Yleistä

Partiolippukunta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ on partiotoiminnan perusyksikkö, joka toimii \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *alueella/kunnassa/taajamassa*. Lippukunnassa on noin \_\_\_\_\_\_\_\_\_ eri-ikäistä jäsentä. Lippukunta on *itsenäinen rekisteröity yhdistys*, jonka päätösvaltaa käyttää lippukunnan vuosikokous ja sen nimeämä hallitus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ seurakunta on evankelis-luterilaisen kirkon paikallinen edustaja joka on toiminnallisesti, taloudellisesti ja hallinnollisesti itsenäinen toimija ja jonka tehtäviin kuuluu muun muassa lapsi- ja nuorisotyö. Päätösvaltaa seurakunnassa käyttää kirkkovaltuusto ja sen nimeämä kirkkoneuvosto.

Partiolippukuntien tarjoama partiokasvatus kehittää myönteistä asennoitumista uskontoon. Seurakunnan ollessa lippukunnan taustayhteisö, lippukunta antaa taustayhteisön tunnustuksen mukaista uskonnollista kasvatusta jäsenten vakaumusta kunnioittaen.

Toiminta ja yhteistyö

1. Lippukunnan johto vastaa siitä, että lippukunnan toiminta on kaikissa olosuhteissa partiotoiminnan, kotien ja taustayhteisön henkeä ja näkemyksiä vastaava. Partiotoiminnan periaatteet on määritelty Suomen Partiolaisten peruskirjassa1. Kirkon ja Suomen Partiolaiset – Finlands Scouter ry:n (SP-FS) välisestä yhteistyöstä on sovittu erillisellä yhteistyösopimuksella2.
2. Sekä lippukunta että taustayhteisö tiedottavat toisilleen järjestämästään toiminnasta. Vuosittain sovitaan erillisellä liitteellä mihin tapahtumiin toivotaan osallistumista sekä seurakunnasta että lippukunnasta.
3. Taustayhteisö takaa lippukunnille itsemääräämisoikeuden kaikissa asioissa, joihin tässä sopimuksessa ei ole asetettu rajoituksia.
4. Seurakunta tukee lippukunnan jäsenilleen tarjoamaa henkistä ja hengellistä kasvatusta.

Hallinto

1. Lippukunnan puolelta yhteyksiä hoitaa lippukunnan hallitus. Lippukunnan johtajaneuvoston kokouksissa voi olla puhe- ja läsnäolo-oikeutettuna taustayhteisön edustaja.
2. Lippukunnan toimintaan liittyvät viralliset kannanotot käsitellään lippukunnan hallituksen kokouksessa ja tuodaan tarvittaessa esille taustayhteisön päättäviin elimiin.
3. Lippukunta toimittaa toimintasuunnitelmansa, toimintakertomuksensa, talousarvionsa ja tilinpäätöksensä taustayhteisölle yhdessä sovittuihin määräaikoihin mennessä.
4. Taustayhteisö varaa tarvittaessa lippukunnan edustajalle läsnäolo- ja puheoikeuden taustayhteisön hallintoelinten niihin kokouksiin, joissa käsitellään lippukuntaa koskevia asioita. Tällä varmistetaan, että itse kullakin on mahdollisuus tulla kuulluksi omassa asiassaan.
5. Osapuolet sitoutuvat informoimaan toisiaan niistä kokouksista, joissa edellä mainittuja asioita käsitellään sekä ilmoittamaan päätöksistään toisilleen pöytäkirjaottein.

Tilat

1. Taustayhteisö tarjoaa lippukunnalle asianmukaiset kokoontumis- ja varastotilat, joiden siisteydestä lippukunta vastaa itse. Taustayhteisö vastaa kiinteistön omistajan vastuulla olevista asioista. Muutostöistä ja sisustamisesta on sovittava erikseen.
2. Taustayhteisön hallinnassa olevat muut tilat, kuten kokoustilat, salit, leirikeskukset yms. ovat lippukunnan käytettävissä kulloinkin sopimuksen mukaisesti.
3. Partiolaiset maksavat muiden seurakunnan työmuotojen tavoin enintään seurakunnan sisäisen vuokrahinnaston mukaista tilavuokraa koloista, leirikeskuksista ja retkeilymaastoista.

Talous, omaisuus ja kalusto

1. Lippukunta pitää kirjanpitoa tuloistaan ja menoistaan hyväksyttäviä tositteita käyttäen.
2. Taustayhteisö avustaa taloudellisesti lippukunnan toimintaa vuosittain erikseen sovitun mukaisesti.
3. Lippukunta omistaa omatoimisesti hankitun sekä lahjoituksena saadun omaisuutensa.
4. Lippukunnan toiminnan lakatessa ja yhdistyksen purkautuessa menetellään lippukunnan omaisuuteen suhteen lippukunnan sääntöjen edellyttämällä tavalla

Sopimuksen muuttaminen tai irtisanominen

Sopimusta muutetaan tai uudistetaan sopijaosapuolten yhteisellä suostumuksella. Näistä käydään aina erilliset neuvottelut osapuolten kesken. Sopimus on uudistettava aina, jos jompikumpi sopijaosapuolista vaihtuu seurakuntaliitoksen tai lippukuntien yhdistymisen seurauksena.

Tämä sopimus on voimassa toistaiseksi. Sopimuksen voi kumpikin sopijapuoli irtisanoa. Irtisanomisaika on kuusi (6) kuukautta. Irtisanominen suoritetaan virallisesti kokouksessa, jossa ovat mukana lippukunnan ja taustayhteisön edustajat.

Tästä sopimuksesta on laadittu kaksi (2) samansisältöistä kappaletta; yksi kummallekin sopijapuolelle.

Kopio sopimuksesta toimitetaan partiopiirille, jonka jäsen lippukunta on.

Yhteyshenkilö lippukunnassa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Yhteyshenkilö seurakunnassa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allekirjoitukset

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_kuun \_\_\_\_\_\_\_\_\_päivänä 20\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

lippukunnan nimenkirjoittaja lippukunnan nimenkirjoittaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kirkkoherra srk:n talouspäällikkö

1 Suomen Partiolaiset – Finlands Scouter ry:n peruskirja. Saatavana www-dokumenttina: http://www.partio.fi/peruskirja

2 Suomen Partiolaiset – Finlands Scouter ry:n ja Suomen evankelis-luterilaisen kirkon välinen yhteistyösopimus. Saatavana pdf-dokumenttina: http://www.partio.fi/peruskirja